

**Қазақстан Республикасы**

**Парламенті Мәжілісінің**

**депутаттарына**

(тізім бойынша)

*2023 жылғы 13 қыркүйектегі*

*№ДС-305 депутаттық сауалға*

**Құрметті депутаттар!**

Инклюзивті білім беруді дамыту Қазақстан Республикасы Оқу-ағарту министрлігі (бұдан әрі - Министрлік) қызметінің басым бағыттарының бірі.

 Бүгінгі таңда 18 жасқа дейінгі мүмкіндігі шектеулі балалардың саны 188 мыңды құрайды (*мектеп жасына дейінгі балалар - 55 мың және мектеп жасындағы балалар - 133 мың*).

 Ерекше білім беру қажеттіліктерін (бұдан әрі - ЕБҚ) және жеке мүмкіндіктерін ескере отырып, білім алушылар үшін білімге тең қолжетімділікті қамтамасыз ету мақсатында министрлік кешенді жұмыс жүргізуде.

 2021 жылы білім алу үшін арнайы жағдайлар жасау, оның ішінде ЕБҚ-лары бар білім алушыларға оқу жоспарлары мен бағдарламаларының икемділігін қамтамасыз ету бойынша талаптар енгізілді.

 Психологиялық-медициналық-педагогикалық консультацияның (ПМПК) ашылу нормасы 60 мың баладан 50 мыңға өзгертілді. Нәтижесінде ПМПК желісі үш жыл ішінде 20 бірлікке ұлғайды (*2020 ж. – 74, 2023 – 94*).

 ПМПК қызметі медициналық модельден диагноз қоюдан педагогикалық модельге - ерекше білім беру қажеттіліктерін бағалауға қайта форматталды.

 Психологиялық-педагогикалық түзету кабинеттерінің саны - ППТК 23 бірлікке өсті (*бүгінде 210 бірлік*). ППТК және 13 оңалту орталығының функциялары алғаш рет баланың дамуын бағалау міндеттемесімен толықтырылды.

 Сондай-ақ, 2022 жылы номенклатураға арнайы білім беру ұйымдарының жаңа түрі - аутизмі бар балаларды қолдау орталықтары (*аутизм орталықтары*) енгізілді. Осындай 10 мемлекеттік орталық және мектептерде 640 инклюзияны қолдау кабинеті (ИҚК) жұмыс істейді.

 Мектептердің штаттарына педагог-ассистент лауазымы енгізілді.

 Арнайы психологиялық-педагогикалық қолдауға мемлекеттік білім беру тапсырысын орналастыру ережесі бекітілді. Бұл арнайы ұйымдар желісін ұлғайтумен қатар балаларға уақтылы түзету көмегін көрсету мүмкіндігін кеңейтуге бағытталған.

Осы саланы дамытудың мынадай бағыттарын іске асыру жоспарлануда.

Біріншіден, бір баланы қабылдауға жұмсалатын уақытты ескере отырып, ПМПК ашу нормаларын кезең-кезеңімен ұлғайту жоспарлануда. 2029 жылға дейін 34 ПМПК, 26 ППТК, 200 ИҚК ашылып, ПМПК және ППТК штаттары кеңейтіледі.

Екіншіден, ПМПК қызметіне осы балалардың дамуын мониторингтеудің қосымша функциясы енгізілетін болады.

Алғашқы медициналық-санитарлық көмек ұйымдары мен ПМПК деректерін Ұлттық білім беру деректер базасына интеграциялау бойынша жұмыс басталды, бұл балалардың білім беру бағыттарын бақылауға мүмкіндік береді. Осылайша, «балабақша – мектеп – колледж» тігінен балаларды үздіксіз арнайы қолдауды қамтамасыз ету тетігі қалыптастырылатын болады.

Үшіншіден, ППТК ерте қолдау және түзету ресурстық орталықтарына айналады.

Арнайы мектептерді олардың мүмкіндіктерін ескере отырып, «балабақша-мектеп-колледж» кешендеріне трансформациялау мәселесі қарастырылуда. Бұл балаларды арнайы біліммен (*ерте жастан*) уақтылы қамтуға және арнайы мектептер базасында мамандық алуға мүмкіндік береді.

Мүмкіндігі шектеулі балалардың техникалық және кәсіптік білім алу мүмкіндіктерін кеңейту үшін колледждерде балалардың ерекшеліктеріне сәйкес мамандықтар енгізілетін болады.

Инклюзивті және арнайы білім беруді дамыту тәсілдерін әзірлеу барысында сіздердің ұсыныстарыңыз қарастырылатын болады.

Қосымшада толық ақпарат қоса берілді.

Қосымша 5 парақта

**Министр Ғ. Бейсембаев**

*Орын. Ж.Кадырбаева*

*742387*